As jy reeds ver gevorder het op jou pelgrimsreis, mag jy dink dat jy geen grond of reg het om op te loop nie. Jy leef egter vandag - en dit is die kosbaarste wat God aan jou gee. Benut elke uur van elke dag optimaal en moet dit nie bederf om die oor kortstondigheid van die lewe te knies nie. Gee al die liefde en begrip waaroor jy beskik aan hulle wat jou lief het. Jy sal beloon word deur die wete dat jy in die voetstappe van die Meester wandel.
Hoe lyk jou lewe vanoggend? Is jy in ’n doodloopstraat? ’n Doodloopstraat is natuurlik die beste straat om ’n U-draai in te maak; so ook in die lewe. Dink maar aan die verlore seun wat tussen die varke in ’n doodloopstraat beland en toe die U-draai in sy lewe gemaak het, terug na sy vaderhuis.